Братислава

Братислава (словак кыв вылын Bratislava, мад. Pozsony, нем. Pressburg) – Словенсколӧн канкар, канмуын медыджыт кар, Братиславскӧй крайлӧн шӧрин. Мувывторыс 367,584 км², олӧны 431 морт, Братислава аггломерацияын (ыждаыс 853,15 км²) оліссес 546 300 кыным. Лыддьӧны, карас пӧ быд лун вовлӧны уджавны 150-200 сюрс морт кар визиррез сайсянь, сійӧн луннас татӧн овлӧ 650 сюрс мортӧн. Братиславаын уджалӧ республикаись президент, пукалӧ парламент, керӧ удж веськӧтлан (правительство), концентрируйтӧмӧсь министраиннэз да канлӧн мӧдік шӧрӧт контораэз. Карын эмӧсь университеттэз, институттэз, театррез, музейез да культура зорӧтан мӧдік керкуэз, шуам Словакмуись филармония нето Словак войтырлӧн галерея. Муюгытся мӧдік косясян одзын татӧн отир баитӧмась куим кыв вылын: немеч, мадьяр да словак мозӧн. Братиславаын тыр казьмӧтаннэз, кӧдна унажыксӧ сулалӧны важ кар вылын. Даминантаӧн лэбтісьӧ Братиславскӧй град, кӧда дорӧ меститчӧм Словак республикаись Народнӧй радалӧн керку, а неылын сы дынсянь сулалӧ Вежа Мартин вичку. Ним йылісь География История Отир Веськöтлöм Экономика Быт Культура Берся Лыддьöтан Ыстöттэз Ыстісяннэз